stanford-oval/wikipedia huggingface dataset:
รถไฟฟ้าฮันชิง

| --- | --- |


ภาพรวม
สํานักงานใหญ่: โอซะกะ, ญี่ปุ่น
ที่ตั้ง: คันไซ, ญี่ปุ่น
วันที่ให้บริการ: ค.ศ. 1899–ปัจจุบัน
ข้อมูลเทคนิค
ช่วงกว้างราง: 1,435 mm (4 ft 8 1⁄2 in)
อื่น ๆ
เว็บไซต์: http://www.hanshin.co.jp/
ตึกที่ทำการบริษัท
บริษัทรถไฟฟ้าฮันชิง (ญี่ปุ่น: 阪神電気鉄道株式会社; โรมาจิ: Hanshin Denki-tetsudō Kabushiki-gaisha) เป็นบริษัทเอกชนของญี่ปุ่นที่ให้บริการรถไฟที่เชื่อมต่อระหว่างเมืองโอซะกะและโคเบะ เป็นบริษัทในเครือของบริษัทฮันคีวฮันชิงโฮลดิ้ง และยังเป็นเจ้าของทีมเบสบอลฮันชิง ไทเกอร์สที่มีชื่อเสียงโด่งดัง
ชื่อของบริษัท"ฮันชิง" (阪神) มาจากอักษรตัวหลังของโอซะกะ (大阪) กับอักษรตัวแรกของโคเบะ (神戸)
ประวัติ

ประวัติของรถไฟฟ้าฮันชิงเริ่มต้นจากการก่อตั้ง บริษัทรถไฟฟ้าเซะสึจำกัด (摂津電気鉄道株式会社 Settsu Denki-tetsudō Kabushiki-gaisha) เมื่อวันที่ 12 มกราคม ค.ศ. 1899 จากนั้นในวันที่ 7 มิถุนายน ปีเดียวกัน ได้เปลี่ยนชื่อเป็นบริษัทรถไฟฟ้าฮันชิงจำกัด และเริ่มเปิดให้บริการรับส่งผู้โดยสารระหว่างโคเบะ (สถานีซันโนะมิยะ) กับโอซะกะ (สถานีเดริบะชิ) เมื่อวันที่ 12 เมษายน ค.ศ. 1905 ต่อมาในปี ค.ศ. 1906 มีการขยายการให้บริการจากสถานีเดริบะชิไปจนถึงสถานีอุเมะดะในโอซะกะ
ในปี 1924 บริษัทสร้างสนามโคชิเอ็งแล้วเสร็จ (ต่อมาเปลี่ยนชื่อเป็นสนามฮันชิง โคชิเอ็งในปี 1964) อันเป็นสนามเหย้าของทีมฮันชิง ไทเกอร์สในเวลาต่อมา
เมื่อวันที่ 18 มีนาคม ค.ศ. 1936 รถไฟฟ้าฮันชิงขยายการให้บริการจากสถานีซันโนะมิยะไปจนถึงโมะโตะมะชิ และเปิดให้บริการเส้นทางเชื่อมต่อเสริมอีกหลายสายนอกเหนือจากเส้นทางหลัก รวมถึงการให้บริการร่วมกับรถไฟฟ้าซันโยในปี 1968
เมื่อวันที่ 17 มกราคม ค.ศ. 1995 เกิดเหตุการณ์แผ่นดินไหวครั้งใหญ่ขึ้นที่โคเบะ ทำให้รถไฟฟ้าบางส่วนของฮันชิงไม่สามารถให้บริการได้ และใช้เวลากว่าครึ่งปีจึงกลับมาให้บริการเต็มรูปแบบอีกครั้ง
เมื่อวันที่ 20 มิถุนายน ค.ศ. 2006 บริษัทฮันคีวโฮลดิ้งได้เข้ามาซื้อกิจการของรถไฟฮันชิงทั้งหมดด้วยมูลค่า 2.2 พันล้านดอลลาร์สหรัฐ และได้เปลี่ยนชื่อบริษัทโฮลดิ้งเป็นบริษัทฮันคีวฮันชิงโฮลดิ้ง
ในปี ค.ศ. 2009 รถไฟฟ้าฮันชิงขยายเส้นทางการให้บริการจนถึงนัมบะของโอซะกะ และยังให้บริการร่วมกับรถไฟคินเตะสึอีกด้วย จนรถไฟฟ้าฮันชิงสายนัมบะได้รับรางวัลรถไฟดีเด่นของญี่ปุ่นหลายรายการ
เส้นทางรถไฟ

สายหลัก (本線): อุเมะดะ - โมะโตะมะชิ, 32.1 กิโลเมตร
สายฮันชิงนัมบะ (阪神なんば線): อะมะงะซะกิ - นัมบะ, 10.1 กิโลเมตร
สายมุโกะงะวะ (武庫川線): มุโกะงะวะ - ดันชิมะเอะ, 1.7 กิโลเมตร
สายโคเบะโคะโซะกุ (神戸高速線): โมะโตะมะชิ - นิชิได, 5.1 กิโลเมตร
แหล่งข้อมูลอื่น

เว็บไซต์อย่างเป็นทางการ (อังกฤษ)
เส้นทางรถไฟ
หญ้ารังนก

| หญ้ารังนก |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Poaceae
สกุล:: Chloris
สปีชีส์:: C.  barbata
ชื่อทวินาม
Chloris barbata 

หญ้ารังนก (อังกฤษ: Swollen finger grass, ชื่อวิทยาศาสตร์: Chloris barbata) เป็นพืชในวงศ์หญ้า และเป็นพืชฤดูเดียว ขึ้นเป็นกลุ่มก้อน สูง 50 - 100 ซม. ใบเป็นรูปเส้นยาว มีขน ยาว 5 - 30 ซม. ดอกเป็นดอกช่อ ประกอบด้วยช่อดอกย่อยแบบ spike ติดกันที่ปลาย  5 -10 ช่อ สีออกม่วงหรือม่วงอมเขียว มีขนสีม่วงที่บริเวณที่เป็นกลีบดอก วงชีวิตสั้น ออกดอกตลอดปี ขยายพันธุ์ด้วยเมล็ด ชอบดินแห้ง ทนต่อสภาพดินเค็ม มักเจริญในบริเวณที่รกร้าง ข้างถนน พบได้ทั่วประเทศไทย
หญ้ารังกาแก้ว

| หญ้ารังกาแก้ว |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Cyperaceae
สกุล:: Cyperus
สปีชีส์:: C.  iria
ชื่อทวินาม
Cyperus iria 

หญ้ารังกาแก้ว (อังกฤษ: Umbrella sedge; rice flatsedge ชื่อวิทยาศาสตร์: Cyperus iria) เป็นพืชล้มลุกวงศ์กก และเป็นพืชฤดูเดียว ขึ้นเป็นกอ สูง 20-60 เซนติเมตร ใบเป็นเส้นตรง สั้นกว่าความสูงของกอ ดอกช่อเป็นแบบซี่ร่ม ยาวถึง 20 เซนติเมตร มีช่อดอกย่อย 3-5 ช่อ ในแนวรัศมี แต่ละช่อดอกย่อยมีดอกย่อย 6-24 ดอก ขยายพันธุ์ด้วยเมล็ด ขึ้นได้ทั้งในที่แห้งและที่ชื้น พบเป็นวัชพืชในท้องนาและที่ดอน
25 กรกฎาคม

วันที่ 25 กรกฎาคม เป็นวันที่ 206 ของปี (วันที่ 207 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 159 วันในปีนั้น
เหตุการณ์

พ.ศ. 607 (ค.ศ. 64) - เพลิงไหม้กรุงโรมนานถึง 6 วัน 6 คืน ซึ่งเชื่อว่าจักรพรรดิเนโรเป็นผู้บงการวางเพลิง
พ.ศ. 2452 (ค.ศ. 1909) - หลุยส์ เบลรีโอ นักบินชาวฝรั่งเศส เป็นบุคคลแรกที่บินข้ามช่องแคบอังกฤษ
พ.ศ. 2486 (ค.ศ. 1943) - สงครามโลกครั้งที่สอง: เบนิโต มุสโสลินีถูกบังคับให้ลาออกจากตำแหน่งผู้นำอิตาลี
พ.ศ. 2495 (ค.ศ. 1952) - เปอร์โตริโกกลายเป็นเครือรัฐปกครองตนเองของสหรัฐ
พ.ศ. 2516 (ค.ศ. 1973) - สหภาพโซเวียตส่งมาร์ส 5 ขึ้นสู่อวกาศ
พ.ศ. 2521 (ค.ศ. 1978) - หลุยส์ บราวน์ เด็กหลอดแก้วคนแรกของโลก เกิด
พ.ศ. 2543 (ค.ศ. 2000) - เครื่องบินคองคอร์ดของสายการบินแอร์ฟรานซ์ เที่ยวบิน 4590 เกิดอุบัติเหตุตก หลังทะยานขึ้นจากท่าอากาศยานใกล้กรุงปารีส มีผู้เสียชีวิต 113 คน
พ.ศ. 2546 (ค.ศ. 2003) - แลนซ์ อาร์มสตรอง ชนะเลิศการแข่งขันตูร์เดอฟร็องส์ เป็นสมัยที่ 6 ติดต่อกัน
วันเกิด

พ.ศ. 2437 (ค.ศ. 1894) - วอลเตอร์ เบรนแนน นักแสดงรางวัลออสการ์ ชาวอเมริกัน (ถึงแก่กรรม 21 กันยายน พ.ศ. 2517)
พ.ศ. 2451 (ค.ศ. 1908) - แจ็ก กิลฟอร์ด นักแสดงชาวอเมริกัน (ถึงแก่กรรม 4 มิถุนายน พ.ศ. 2533)
พ.ศ. 2484 (ค.ศ. 1941) - เอ็มเม็ทท์ ทิลล์ เป็นเด็กชายชาวอเมริกัน (ถึงแก่กรรม 28 สิงหาคม พ.ศ. 2498)
พ.ศ. 2498 (ค.ศ. 1955) - อีมาน (นางแบบ) นางแบบ, นักแสดงชาวอเมริกัน
พ.ศ. 2500 (ค.ศ. 1957) - ว่าน จือเหลียง นักแสดงชาวฮ่องกง
พ.ศ. 2504 (ค.ศ. 1961) - แคทเธอรีน เคลลี่ แลง นักแสดงชาวอเมริกัน
พ.ศ. 2504 (ค.ศ. 1961) ยัง มี-กย็อง นักแสดงชาวเกาหลีใต้
พ.ศ. 2510 (ค.ศ. 1967) - แมตต์ เลอบลังก์ นักแสดงชาวอเมริกัน
พ.ศ. 2514 (ค.ศ. 1971) - มิเรียม ชอร์ นักแสดงหญิงชาวอเมริกัน
พ.ศ. 2515 (ค.ศ. 1972) - มาซายูกิ โอกาโนะ นักฟุตบอลชาวญี่ปุ่น
พ.ศ. 2516 (ค.ศ. 1973) - เควิน ฟิลลิปส์ นักฟุตบอลชาวอังกฤษ
พ.ศ. 2517 (ค.ศ. 1974) - สเตฟาโน คูกูรา นักฟุตบอล ชาว บราซิล
พ.ศ. 2519 (ค.ศ. 1976) - เทรา แพทริก นักแสดงหนังโป๊ชาวอเมริกัน
พ.ศ. 2525 (ค.ศ. 1982)
แบรด เรนโฟร นักแสดงชาวอเมริกัน (ถึงแก่กรรม 15 มกราคม พ.ศ. 2552)
พ.ศ. 2529 (ค.ศ. 1986) - ฮุลกี นักฟุตบอลชาวบราซิล
พ.ศ. 2531 (ค.ศ. 1988)
เปาลิญญู (นักฟุตบอล) นักฟุตบอลชาวบราซิล
พ.ศ. 2538 (ค.ศ. 1995) - มารีอา สาคารี นักเทนนิสอาชีพชาวกรีก
วันถึงแก่กรรม

พ.ศ. 2035 (ค.ศ. 1492) - สมเด็จพระสันตะปาปาอินโนเซนต์ที่ 8
พ.ศ. 2525 (ค.ศ. 1982) - เจือ จักษุรักษ์ ผู้บุกเบิกการเพาะกายในไทย
วันสำคัญและวันหยุดเทศกาล

พ.ศ. 2545 (ค.ศ. 2002), พ.ศ. 2564 (ค.ศ. 2021) - วันเข้าพรรษา
คริสตจักรโรมันคาทอลิก - วันฉลองนักบุญยากอบ บุตรเศเบดี
ประเทศเปอร์โตริโก - วันรัฐธรรมนูญ (พ.ศ. 2495)
แหล่งข้อมูลอื่น

BBC: On This Day
Today in History: July 25 เก็บถาวร 2005-03-09 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
ฐานบินกำแพงแสน

ฐานบินกำแพงแสน (อังกฤษ: Kamphaeng Saen Air Force Base) หรือ สนามบินกำแพงแสน (Kamphaeng Saen Airport) เป็นฐานบินปฏิบัติการหลักและที่ตั้งทางทหารของโรงเรียนการบิน กองทัพอากาศไทย ตั้งอยู่ที่ตำบลกระตีบ อำเภอกำแพงแสน จังหวัดนครปฐม ก่อตั้งขึ้นเพื่อทดแทนการใช้งานฐานบินโคราชที่ถูกใช้งานในช่วง พ.ศ. 2512 โดยกองทัพอากาศสหรัฐ
ประวัติ

ในปี พ.ศ. 2508 กองทัพอากาศสหรัฐได้ขอใช้สนามบินที่จังหวัดนครราชสีมา เป็นกองบินทางยุทธวิธี ทำให้การจราจรทางอากาศของ สนามบินที่จังหวัดนครราชสีมา เกิดความคับคั่งเป็นอย่างมาก รัฐบาลสหรัฐอเมริกาจึงได้อนุมัติ งบประมาณเพื่อใช้สร้างโรงเรียนการบิน และ ฐานบินให้กองทัพอากาศไทย ที่อำเภอกำแพงแสน จังหวัดนครปฐม ทดแทนการขอใช้สนามบินที่จังหวัดนครราชสีมา โดยเปิดทำการโรงเรียนการบินเมื่อวันที่ 12 ธันวาคม พ.ศ. 2512 จึงถือให้วันนี้เป็นวันสถาปนาฐานบินกำแพงแสน
สนามบินกำแพงแสน ถูกกำหนดเป็นสนามบินอนุญาต ในปี พ.ศ. 2520
บทบาทและปฏิบัติการ > กองทัพอากาศไทย

ฐานบินกำแพงแสน เป็นฐานบินหลักสำหรับการฝึกของโรงเรียนการบิน กองทัพอากาศไทย ประกอบไปด้วย 2 ฝูงบิน คือ
ฝูงฝึกขั้นต้น เป็นฝูงบินสำหรับศิษย์การบินชั้นประถมของโรงเรียนการบิน ประจำการเครื่องบินฝึกแบบที่ 16 ก ซีที-4อี มีนามเรียกขานว่า Chicken
ฝูงฝึกขั้นปลาย เป็นฝูงบินสำหรับศิษย์การบินชั้นมัธยมของโรงเรียนการบิน
เครื่องบินลำเลียง ประจำการเครื่องบินฝึกแบบที่ 20 ไดมอนด์ ดีเอ-42
เครื่องบินขับไล่/โจมตี ประจำการเครื่องบินฝึกแบบที่ 22 บีชคราฟท์ ที-6 เท็กซัน 2
กองพันทหารอากาศโยธิน โรงเรียนการบิน เป็นกำลังกองรักษาการณ์ฐานบินกำแพงแสนหลักในการป้องกันฐานบิน
และส่วนสนับสนุนอื่น ๆ ได้แก่ กองบัญชาการ, กองฝึกการบิน, กองการศึกษา, กองซ่อมบำรุงอากาศยาน, กองบริการ, แผนกสื่อสารอิเล็กทรอนิกส์, แผนกการเงิน และกองร้อยทหารสารวัตร
หน่วยในฐานบิน

หน่วยบินที่วางกำลังในฐานบินกำแพงแสน ประกอบไปด้วย
หน่วยในฐานบิน > กองทัพอากาศ

โรงเรียนการบิน (หน่วยหลัก)
ฝูงฝึกขั้นต้น – ซีที-4อี
ฝูงฝึกขั้นปลาย – ไดมอนด์ ดีเอ-42, บีชคราฟท์ ที-6 เท็กซัน 2,
สิ่งอำนวยความสะดวก

ฐานบินกำแพงแสนมีพื้นที่ 11,115 ไร่ ซึ่งภายในบริเวณพื้นที่โดยรอบ ได้พัฒนาเป็นแหล่งท่องเที่ยว และ มีกิจกรรมหลากหลาย ได้แก่ การชมการฝึกบิน การทดลองบินในเครื่องช่วยฝึกการบิน หรือ Simulator มีสนามกอล์ฟขนาดมาตรฐาน 18 หลุม สวนน้ำธรรมชาติสามารถนั่งพักผ่อน มีสนามบินเล็ก สำหรับเครื่องบินบังคับวิทยุ และมีบริการที่พัก
สิ่งอำนวยความสะดวก > ลานบิน

ฐานบินกำแพงแสนประกอบไปด้วยทางวิ่งความยาว 2,743 เมตร (8,999 ฟุต) ความกว้าง 45 เมตร (148 ฟุต) อยู่เหนือจากระดับน้ำทะเล 32 ฟุต (9.8 เมตร) ทิศทางรันเวย์คือ 03/21 หรือ 030° และ 210° พื้นผิวคอนกรีต สามารถรับ น้ำหนักเครื่องบินได้ 100,000 ปอนด์ หรือ 45,000 กิโลกรัม
สิ่งอำนวยความสะดวก > โรงพยาบาลจันทรุเบกษา

โรงพยาบาลจันทรุเบกษา เป็นโรงพยาบาลสังกัดกรมแพทย์ทหารอากาศ สร้างขึ้นตามข้อตกลงกับกองทัพสหรัฐในการย้ายโรงเรียนการบินจากฐานบินโคราชมายังฐานบินกำแพงแสนเมื่อปี พ.ศ. 2508 ซึ่งเบื้องต้นจะสามารถรองรับผู้ป่วยได้ 110 เตียง และรองรับในยามฉุกเฉินได้ 200 เตียงในพื้นที่ขนาด 72,074 ตารางฟุต ซึ่งเริ่มก่อสร้างเมื่อวันที่ 22 มิถุนายน พ.ศ. 2511 และเปิดให้บริการเมื่อวันที่ 11 พฤศจิกายน พ.ศ. 2513 สำหรับให้บริการข้าราชการทหาร นักเรียนทหาร ลูกจ้าง ครอบครัวบุคลากรในฐานบิน และประชาชนทั่วไป โดยมีความเชี่ยวชาญในด้านเวชศาสตร์การบินและเวชศาสตร์การป้องกัน ต่อมาได้มีการขยายอัตราขึ้นเป็นโรงพยาบาลที่ยามปกติมีความจุขนาด 350 เตียง และในยามฉุกเฉินสามารถรองรับได้ขนาด 500 เตียง
สิ่งอำนวยความสะดวก > โรงเรียนประถมฐานบินกำแพงแสน

โรงเรียนประถมฐานบินกำแพงแสน (Prathomthanbinkamphangsaen School) เป็นโรงเรียนระดับประถมศึกษาที่ตั้งอยู่ในพื้นที่ฐานบินกำแพงแสน ก่อตั้งขึ้นเมื่อวันที่ 1 พฤษภาคม พ.ศ. 2512 สังกัดสำนักงานเขตพื้นที่การศึกษาประถมศึกษานครปฐม เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ มีการเรียนการสอนตั้งแต่ระดับอนุบาลไปจนถึงระดับประถมศึกษาปีที่ 6 ประกอบไปด้วยอาคารเรียน สนามเด็กเล่น โรงอาหาร อาคารห้องประชุม สนามกีฬาตามและอุปกรณ์อำนวยความสะดวกด้านการเรียนต่าง ๆ
สิ่งอำนวยความสะดวก > โรงเรียนมัธยมฐานบินกำแพงแสน

โรงเรียนมัธยมฐานบินกำแพงแสน (Mattayomthanbinkamphangsaen School) เป็นโรงเรียนระดับมัธยมศึกษาที่ตั้งอยู่ในพื้นที่ฐานบินกำแพงแสน สังกัดสำนักงานเขตพื้นที่การศึกษามัธยมศึกษานครปฐม สำนักงานคณะกรรมการการศึกษาขั้นพื้นฐาน กระทรวงศึกษาธิการ มีการเรียนการสอนตั้งแต่ระดับมัธยมศึกษาปีที่ 1-6 มีนักเรียนประมาณ 3,000 คน
ดูเพิ่ม

โรงเรียนการบิน (กองทัพอากาศไทย)
เครื่องบินฝึกแบบที่ 19 (PC-9 MUSTANG) เป็นอดีตเครื่องบินฝึกในฝูงบินฝึกขั้นปลาย โรงเรียนการบินในฐานบินกำแพงแสน
หงฉี

สำหรับความหมายอื่น ดูที่ ธงชาติจีน
| --- | --- |
ชื่อท้องถิ่น: 红旗
ประเภท: Division
อุตสาหกรรม: รถยนต์
ก่อตั้ง: 1959; 65 ปีที่แล้ว (1959)
สำนักงานใหญ่: Changchun, Jilin, China
พื้นที่ให้บริการ:  Mainland China  UAE  Azerbaijan  Kuwait  Qatar  Saudi Arabia  กัมพูชา  Norway  ญี่ปุ่น (Imported by Yanase Motors)  Taiwan 
ผลิตภัณฑ์: รถยนต์
เจ้าของ: FAW Group
บริษัทแม่: FAW Group
เว็บไซต์: hongqi.faw.cn
รถยนต์ต้นแบบ หงฉี เอชคิวดี แสดงในงานช่างไห่ออโต้โชว์ 2005
รถยนต์หงฉี CA770 รุ่นปี พ.ศ. 2517 ในงานแสดงรถยนต์คลาสสิกที่ฮ่องกง พ.ศ. 2551
รถยนต์หงฉีรุ่นหนึ่ง พบในเมืองช่างไห่ มีลักษณะคล้ายคลึงกับรถยนต์ออดี้รุ่น 100
FAW HONGQI H9 รถรับประธานาธิบดี สี จิ้นผิง ในไทย
หงฉี (อังกฤษ: FAW Hongqi, จีน: 红旗, แปลชื่อตรงตัวหมายถึง "ธงแดง") เป็นยี่ห้อรถยนต์หรู ของบริษัทเอฟเอดับเบิลยู (เฟิร์สออโตโมบิลเวิร์คส์ (First Automobile Works)) ซึ่งมีสำนักงานใหญ่ในเมืองฉางชุน มณฑลจี๋หลิน สาธารณรัฐประชาชนจีน เอฟเอดับเบิลยูเริ่มผลิตรถยนต์หงฉีรุ่นแรกเมื่อปี พ.ศ. 2501 คือ หงฉี CA72 เป็นรถเก๋งหรือลีมูซีนที่ใช้แบบโครงสร้างพื้นฐานตัวรถของรถ Chrysler รุ่นปี พ.ศ. 2498 หงฉีในสมัยต่อมาได้รับสิทธิ์ในการใช้รูปทรงหรือแบบโครงสร้างพื้นฐานตัวรถของรถยนต์ยี่ห้ออื่น เช่น เอาดี้, ลิงคอล์น, โตโยต้า เป็นต้น ซึ่งเข้าร่วมลงทุนกิจการร่วมค้ากับเอฟเอดับเบิลยูในขณะนั้น ๆ
ในปี พ.ศ. 2549-2553 เอฟเอดับเบิลยูใช้ยี่ห้อหงฉีกับรถยนต์หรูรุ่น HQ3 ซึ่งได้รับสิทธิ์ในการออกแบบและพัฒนาต่อยอดจากรถยนต์โตโยต้า คราวน์ (ในขณะนั้นโตโยต้าได้ร่วมกิจการร่วมค้ากับเอฟเอดับเบิลยู  และบริษัทอื่น ๆ ในจีน) นอกจากนี้ยังได้แสดงรถยนต์ต้นแบบต่าง ๆ ในนามหงฉี เช่น รถลีมูซีนต้นแบบ หงฉี เอชคิวดี ในงานช่างไห่ออโตโชว์ 2005, รถต้นแบบ หงฉี เอชคิวอี และหงฉี เอสยูวี ในงานเป่ย์จิงออโตโชว์ 2008
ปัจจุบันยังคงมีการผลิตรถหงฉีอยู่ โดยในปี พ.ศ. 2557 เว็บไซต์ทางการของหงฉีได้แสดงรถรุ่น L5 และรุ่น H7
FAW HONGQI H9 ที่จะใช้ในการรับ ประธานาธิบดี สี จิ้นผิง ในงานประชุม APEC 2022 ที่ประเทศไทย ว่ามีความสวยงาม หรูหรา และโดดเด่น บริษัท FAW Thailand มีความยินดีอย่างยิ่งและเป็นส่วนหนึ่งของงานประชุมนี้ เราได้เตรียมรถคันนี้มาตั้งแต่ช่วงสงกรานต์ 2565 ดูแลการจัดส่งและ บำรุงรักษารถเป็นอย่างดีอย่างต่อเนื่องเพื่องานนี้โดยเฉพาะ
รุ่นรถยนต์

| ชื่อรุ่น | ปี | หมายเหตุ |
| --- | --- | --- |
| L7 | 2556-ปัจจุบัน |  |
| L9 | 2556-ปัจจุบัน |  |
| H7 | 2556-2561 | ใช้แบบโครงสร้างพื้นฐานของโตโยต้า คราวน์ มาเจสตา (S200) |
| L5 | 2557-ปัจจุบัน | ขายให้กับประชาชนในจำนวนจำกัด |
| LS5 | 2558–2560 | ใช้แบบโครงสร้างพื้นฐานของโตโยต้า แลนด์ครุยเซอร์ (J200) |
| H5 | 2561–ปัจจุบัน | ใช้แบบโครงสร้างพื้นฐานของมาสด้า 6 (GJ) |
| E-HS3 | 2561–ปัจจุบัน | รถเอสยูวีครอสโอเวอร์ประเภทหรูหราขนาดเล็กมากพลังงานไฟฟ้า |
| HS7 | 2562–ปัจจุบัน |  |
| HS5 | 2562–ปัจจุบัน | ออกแบบโดยอีตัลดีไซน์ |
| E-HS9 | 2563–ปัจจุบัน |  |
| H9 | 2563–ปัจจุบัน | เคยใช้เป็นรถรับประธานาธิบดี สี จิ้นผิง ในไทย งานประชุม APEC 2022 |
| E-QM5 | 2564–ปัจจุบัน | รถยนต์ไฟฟ้าพื้นฐาน H5 |
Hongqi L5
Hongqi E-QM5
Hongqi E-HS3
Hongqi HS5
Hongqi HS7
Hongqi E-HS9
Hongqi H5 II
Hongqi H9
Hongqi HQ9
แหล่งข้อมูลอื่น

เว็บไซต์รถยนต์หงฉีอย่างเป็นทางการ (อังกฤษ)
เว็บไซต์รถยนต์หงฉีอย่างเป็นทางการ เก็บถาวร 2014-06-27 ที่ เวย์แบ็กแมชชีน (จีน)
คณะรัฐมนตรีเงา (พรรคประชาธิปัตย์)

สำหรับความหมายอื่น ดูที่ คณะรัฐมนตรีเงา
คณะรัฐมนตรีเงา มีการจัดตั้งในประเทศไทยมาแล้ว 2 ครั้งโดยฝ่ายค้านที่มาจากพรรคประชาธิปัตย์ เพื่อตรวจสอบการทำงานของรัฐบาลที่มีพรรคการเมืองตระกูลชินวัตรเป็นแกนนำ โดยครั้งแรกเกิดขึ้นเมื่อนายอภิสิทธิ์ เวชชาชีวะ ผู้นำฝ่ายค้าน ได้ประกาศติดตามการทำงานของรัฐบาลผสมที่มีพรรคพลังประชาชนเป็นแกนนำ ในสมัยที่นายสมัคร สุนทรเวช และนายสมชาย วงศ์สวัสดิ์ ดำรงตำแหน่งนายกรัฐมนตรีไทย และได้มีการจัดตั้งคณะรัฐมนตรีเงาเป็นคณะที่ 2 ในช่วงรัฐบาลของนางสาวยิ่งลักษณ์ ชินวัตร ซึ่งมีพรรคเพื่อไทยเป็นแกนนำ
แหล่งข้อมูลอื่น

เว็บไซต์ ครม.เงา พรรคประชาธิปัตย์ เก็บถาวร 2019-05-25 ที่ เวย์แบ็กแมชชีน
เว็บไซต์ นายอรรถวิชช์ สุวรรณภักดี โฆษกรัฐบาลเงา เก็บถาวร 2019-09-11 ที่ เวย์แบ็กแมชชีน
บล็อก ดร.รัชดา ธนาดิเรก รองโฆษกรัฐบาลเงา เก็บถาวร 2017-07-15 ที่ เวย์แบ็กแมชชีน
| ด ค กพรรคประชาธิปัตย์ |
| --- | --- | --- |
| หัวหน้าพรรค |  ควง อภัยวงศ์  หม่อมราชวงศ์เสนีย์ ปราโมช  ถนัด คอมันตร์  พิชัย รัตตกุล  ชวน หลีกภัย  บัญญัติ บรรทัดฐาน  อภิสิทธิ์ เวชชาชีวะ  จุรินทร์ ลักษณวิศิษฎ์  เฉลิมชัย ศรีอ่อน  |  |
| เลขาธิการพรรค |  หม่อมราชวงศ์คึกฤทธิ์ ปราโมช  เทพ โชตินุชิต  ชวลิต อภัยวงศ์  ใหญ่ ศวิตชาติ  ธรรมนูญ เทียนเงิน  ดำรง ลัทธพิพัฒน์  เฉลิมพันธ์ ศรีวิกรม์  มารุต บุนนาค  เล็ก นานา  วีระ มุสิกพงศ์  สนั่น ขจรประศาสน์  อนันต์ อนันตกูล  ประดิษฐ์ ภัทรประสิทธิ์  สุเทพ เทือกสุบรรณ  เฉลิมชัย ศรีอ่อน  จุติ ไกรฤกษ์  เดชอิศม์ ขาวทอง  |  |
| โฆษกพรรค |  ลดาวัลลิ์ วงศ์ศรีวงศ์  สาทิตย์ วงศ์หนองเตย  องอาจ คล้ามไพบูลย์  บุรณัชย์ สมุทรักษ์  ชวนนท์ อินทรโกมาลย์สุต  ธนา ชีรวินิจ  ราเมศ รัตนะเชวง  เจนจิรา รัตนเพียร  |  |
| นายกรัฐมนตรีจากพรรค |  ควง อภัยวงศ์  หม่อมราชวงศ์เสนีย์ ปราโมช  ชวน หลีกภัย  อภิสิทธิ์ เวชชาชีวะ  |  |
| นโยบายพรรค |  โครงการแก้ไขปัญหาความยากจน  โครงการชุมชนพอเพียง  โรงพยาบาลส่งเสริมสุขภาพตำบล  |  |
| หัวข้อที่เกี่ยวข้อง |  กลุ่ม 10 มกรา  คณะรัฐมนตรีเงา  กปปส.  |  |
หญิงรักร่วมเพศ

ซัฟโฟและเอรินนาในสวนที่มิทิลินี โดย Simeon Solomon
หญิงรักร่วมเพศ หรือ เลสเบียน (อังกฤษ: lesbian) คือ ผู้หญิงที่รักเพศเดียวกัน
แนวคิดของคำว่า "เลสเบียน" เพื่อสร้างความแตกต่างให้กับผู้หญิงที่มีรสนิยมทางเพศร่วมกันซึ่งถูกพัฒนาขึ้นในช่วงศตวรรษที่ 20 ตลอดประวัติศาสตร์ที่ผ่านมา ผู้หญิงไม่มีเสรีภาพหรือความเป็นอิสระเช่นเดียวกับผู้ชายในการแสวงหาความสัมพันธ์แบบรักร่วมเพศ แต่ไม่ใช่ว่าพวกเขาจะได้รับการลงโทษที่รุนแรงเช่นเดียวกับชายรักร่วมเพศในบางสังคม แต่ความสัมพันธ์แบบเลสเบียนมักถูกมองว่าไม่เป็นอันตราย เว้นแต่ผู้เข้าร่วมจะพยายามยืนยันสิทธิพิเศษตามประเพณีที่เป็นที่ชื่นชอบของผู้ชาย ด้วยเหตุนี้ จึงการจัดทำเอกสารเพียงเล็กน้อยในประวัติศาสตร์เพื่อให้คำอธิบายอย่างถูกต้องเกี่ยวกับการแสดงออกของการรักร่วมเพศของผู้หญิง เมื่อนักเพศศาสตร์ในยุคแรก ๆ ในช่วงปลายศตรรษที่ 19 ได้มีการจัดหมวดหมู่และอธิบายพฤติกรรมการรักร่วมเพศ ซึ่งถูกกีดกั้นโดยขาดความรู้เกี่ยวกับการรักร่วมเพศหรือลักษณะทางเพศของผู้หญิง พวกเขาที่เป็นเลสเบียนที่มีความโดดเด่นคือผู้หญิงที่ไม่ยึดติดกับบทบาทสถานะเพศของผู้หญิงและกำหนดให้พวกเขาต้องเป็นผู้ป่วยทางจิตอย่างไม่ถูกต้อง ซึ่งเป็นการกำหนดครั้งนี้ได้ทำให้เกิดกลับตาลปัตรในชุมชนวิทยาศาสตร์ทั่วโลก
ผู้หญิงที่มีความสัมพันธ์แบบรักร่วมเพศจะตอบสนองต่อการตั้งชื่อด้วยการหลบซ่อนชีวิตความเป็นส่วนตัวของพวกเขาหรือยอมรับสัญลักษณ์ว่าเป็นผู้ที่ถูกขับไล่และสร้างวัฒนธรรมย่อยและเอกลักษณ์ได้ถูกพัฒนาขึ้นในทวีปยุโรปและสหรัฐอเมริกา ในช่วงหลังสงครามโลกครั้งที่สอง ในช่วงเวลาของการกดขี่ทางสังคม เมื่อรัฐบาลได้กดขี่ข่มเหงต่อพวกรักร่วมเพศอย่างแข็งขัน ผู้หญิงได้พัฒนาเครือข่ายเพื่อสร้างสังคมและให้ความรู้ซึ่งกันและกัน เสรีภาพมทางเศรษฐกิจและสังคมที่เพิ่มมากขึ้นทำให้พวกเขาค่อย ๆ ตัดสินใจได้แล้วว่าจะสร้างความสัมพันธ์และครอบครัวได้อย่างไร เมื่อคลื่นลูกที่สองของสิทธิสตรี (second wave feminism) และการเติบโตของทุนการศึกษาในประวัติศาสตร์ของสตรีและเรื่องเพศในศตวรรษที่ 20 ผู้หญิงบางคนที่มีส่วนร่วมในกิจกรรมทางเพศเดียวกันอาจจะปฏิเสธไม่ได้แค่เพียงระบุเอกลักษณ์ว่าเป็นเลสเบียน แต่เป็นพวกรักร่วมสองเพศ ในขณะที่การระบุตัวตนของผู้หญิงคนอื่น ๆ ว่าเป็นเลสเบียน อาจจะไม่สอดคล้องกับรสนิยมทางเพศหรือพฤติกรรมทางเพศของพวกเขา อัตลักษณ์ทางเพศไม่จำเป็นต้องเหมือนกับรสนิยมทางเพศหรือพฤติกรรมทางเพศ เนื่องจากสาเหตุหลายประการ เช่น ความกลัวที่จะถูกระบุถึงรสนิยมทางเพศของตนในลักษณะของโฮโมโฟเบีย
ภาพลักษณ์ของเลสเบียนในสื่อได้ชี้ให้เห็นว่าสังคมขนาดใหญ่รู้สึกทึ่งไปพร้อมกันและถูกคุกคามโดยผู้หญิงที่ท้าทายบทบาททางเพศของสตรี เช่นเดียวกับความหลงใหลและตกใจกับผู้หญิงที่มีส่วนร่วมกับผู้หญิงคนอื่นได้อย่างโรแมนติก ผู้หญิงที่ยอมรับตัวตนของเลสเบียนจะแบ่งปันประสบการณ์จากมุมมองคล้ายคลึงกับเอกลักษณ์ทางชาติพันธุ์ในฐานะที่พวกรักร่วมเพศ  พวกเขาจะรวมตัวกันเป็นหนึ่งเดียวโดยการแบ่งแยกแบบต่างเพศนิยมและปฏิเสธที่อาจจะเกิดขึ้นจากครอบครัว เพื่อน และคนอื่น ๆ อันเป็นผลมาจากโฮโมโฟเบีย ในฐานะผู้หญิง พวกเธอจะต้องเผชิญหน้ากับความกังวลซึ่งแตกต่างจากผู้ชาย เลสเบียนอาจจะพบปัญหาสุขภาพทางกายหรือทางใจที่แตกต่างกันซึ่งเกิดมาจากการเลือกปฏิบัติแบบอคติและความตึงเครียดของคนส่วนน้อย เงื่อนทางการเมืองและทัศนคติทางสังคมยังส่งผลต่อการสร้างความสัมพันธ์แบบเลสเบียนและครอบครัวได้อย่างเปิดเผย
ดูเพิ่ม

ยูริ (ศัพท์ญี่ปุ่น)
บรรณานุกรม

Zimmerman, Bonnie, ed (2003). Lesbian Histories and Cultures: An Encyclopedia, Garland Publishers. ISBN 0-203-48788-5
หญ้าหางหมาจิ้งจอก

| หญ้าหางหมาจิ้งจอก |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Poaceae
สกุล:: Setaria
สปีชีส์:: S.  geniculata  
ชื่อทวินาม
Setaria geniculata  

หญ้าหางหมาจิ้งจอก (อังกฤษ: Knotroot foxtail; Slender pigeongrass ชื่อวิทยาศาสตร์: Setaria geniculata )  เป็นหญ้าฤดูเดียว มักขึ้นเป็นกอ แตกกิ่งออกรากตามข้อ สูง 50 – 100 เซนติเมตร ใบเป็นเส้นตรง ลิกุลเป็นขน ดอกเป็นดอกช่อ ทรงคล้ายลำเทียน สีฟางข้าว ยาว 10 – 20 เซนติเมตร มีขนตามข้อ ออกดอกที่ปลายช่อ ออกดอกปีละครั้ง ขยายพันธุ์ด้วยเมล็ด ชอบขึ้นในที่ชื้น พบในนาหว่าน และพื้นที่เกษตรกรรมในฤดูแล้ง ส่วนใหญ่พบทางภาคกลางและภาคเหนือของประเทศไทย
หญ้าเทียม

หญ้าเทียม
หญ้าเทียม (อังกฤษ: artificial turf) เป็นพื้นผิวที่ทำมาจากเส้นใยสังเคราะห์ โดยทำให้ดูเหมือนหญ้าธรรมชาติ มักใช้กับสนามกีฬาที่เป็นกีฬาที่เล่นบนสนามหญ้าจริง อย่างไรก็ตามยังมีใช้ในสนามหญ้าตามที่พักอาศัย และอาคารพาณิชย์ด้วย เหตุผลสำคัญคือเรื่องการบำรุงรักษา หญ้าเทียมสามารถใช้งานได้ทนทาน เช่นการแข่งขันกีฬา และไม่ต้องรดน้ำ หรือตัดหญ้า สำหรับสนามที่ครอบโดยหลังคาและมีบางส่วนใช้หญ้าเทียมเพราะยากที่จะปลูกหญ้าที่มีแสงไม่เพียงพอ แต่หญ้าเทียมก็มีข้อเสีย คือ มีอายุการใช้งานต่ำ ต้องการทำความสะอาดเป็นครั้งคราว มีสารพิษเคมีจากอินฟิลและต้องเพิ่มความปลอดภัยด้านสุขภาพเพิ่มขึ้น
หญ้าเทียมสามารถผลิตได้จากพลาสติก 2 ชนิด ดังนี้
พอลิเอทิลีน (Polyethylene, PE) ผลิตโดยแรงดันสูง มีความเหนียวและยืดหยุ่นได้ดี ทนต่อการกรอบแตกจึงนิยมนำมาผลิตเป็นหญ้าเทียมเกรดที่ต้องการความคงทน เช่น งานกีฬา งานสวนซึ่งใช้งานภายนอกต้องโดนทั้งแดดและฝน
พอลิโพรพีลีน (Polypropylene, PP) มีความแข็งแรงทนทานน้อยกว่า ทนความร้อนได้ไม่มากแต่ทนสารเคมีได้ดี มีราคาถูกจึงนิยมนำมาผลิตเป็นหญ้าที่ใช้งานชั่วคราวหรืองานภายในที่ไม่โดนแดดและฝน
เอกสิทธิ์ เอมสอาด
พุทธมณฑล

สำหรับอำเภอในจังหวัดนครปฐม ดูที่ อำเภอพุทธมณฑล
| พุทธมณฑล |
| --- | --- |
พระศรีศากยะทศพลญาณ ประธานพุทธมณฑลสุทรรศน์

ชื่อสามัญ: พุทธมณฑล
ที่ตั้ง: 25/25 หมู่ที่ 6 ถนนพุทธมณฑล สาย 4 ตำบลศาลายา อำเภอพุทธมณฑล จังหวัดนครปฐม
พระประธาน: พระศรีศากยะทศพลญาณ ประธานพุทธมณฑลสุทรรศน์
กิจกรรม: กิจกรรมในวันสำคัญทางพระพุทธศาสนา, กิจกรรมวันสำคัญและประเพณีต่าง ๆ
 สถานีย่อยพระพุทธศาสนา
พุทธมณฑล เป็นสถานที่สำคัญทางพุทธศาสนา อยู่ในตำบลศาลายา อำเภอพุทธมณฑล จังหวัดนครปฐม มีเนื้อที่ 2,500 ไร่ สร้างขึ้นเพื่อเป็นการฉลองวาระกึ่งพุทธกาล เมื่อ พ.ศ. 2500 มีพระพุทธรูปปางลีลาประจำพุทธมณฑล เรียกว่า พระศรีศากยะทศพลญาณ ประธานพุทธมณฑลสุทรรศน์ ออกแบบโดย ศาสตราจารย์ ศิลป์ พีระศรี พระพุทธรูปนี้มีความโดดเด่นทางผ้าจีวรที่พลิ้วเหมือนจริง พระพุทธรูปนี้สร้างเสร็จและฉลอง เมื่อ พ.ศ. 2525 คราวพระราชพิธีสมโภชกรุงรัตนโกสินทร์ 200 ปี
พุทธมณฑลในปัจจุบันนอกจากจะเป็นศูนย์รวมการจัดกิจกรรมทางพระพุทธศาสนาและจัดประเพณีกิจกรรมต่าง ๆ แล้ว ยังเป็นสวนสาธารณะขนาดใหญ่ที่เปิดให้ประชาชนทั่วไปเข้าไปพักผ่อนได้อีกด้วย